મુસ્લિમોની સમસ્યા અંગે ભારત સરકારના વડાપ્રધાનના સચિવાલયે ૯મી માર્ચ, ૨૦૦૫ના આદેશથી જાહેરનામા દ્વારા જસ્ટિસ રાજેન્દ્ર સાચરના વડપણ હેઠળ સાત સદસ્યોવાળી વડાપ્રધાનની ઉચ્ચસ્તરીય (હાઈ લેવલ) સમિતિને મુસ્લિમ સમુદાયના સામાજિક, આર્થિક, શેક્ષણિક સ્થળ અંગે અહેવાલ તૈયાર કરવા માટે રચવામાં આવી હતી. આ કમિટિએ તા. ૭ ફેબ્રુઆરી ૨૦૦૬ના રોજ અમદાવાદના શાહીબાગ ગેસ્ટ હાઉસમાં મુસ્લિમોની સમસ્યા અંગે મીટિંગ યોજી હતી. સમગ્ર ગુજરાતના મુસ્લિમ સમુદાયના જુદા જુદા જિલ્લાના લોકોએ પોતાની સમસ્યાઓ વર્ણવી હતી. આ પ્રસંગે હાજીભાઈ દેદા તથા અબ્દુલકાદરભાઈ મેતર જામનગર જિલ્લાના મુસ્લિમોની સમસ્યા વિષે લેખિત આવેદનપત્રો તથા મૌખિક પ્રવચનો કરી, જસ્ટિસ સાચરસાહેબ સમક્ષ રજૂઆત કરી હતી. જેનું ઘણું જ સારું પરિણામ આવ્યું હતું. આ મીટિંગમાં જામનગરના એક માત્ર મુસ્લિમ આગેવાન હાજર રહેતા હાજીભાઈએ યોગ્ય જગ્યાએ રજૂઆત કરી કોમની સેવા કરી છે. કોમના હંમેશાં હમદર્દ રહ્યા છે.